## Hovedutskrift fra styremøte i Fjellstyrene i Lierne SA, Nordli fjellstyre og Sørli fjellstyre den 02.09.2021

***Møtested: Teams-møte***

***Tid:***  1700 - 1745

*Disse møtte fra styret*

**Sørli fjellstyre**: Grete Bruce, Lillian Bergli, Bjarne Arvasli og Dag Arvid Totland

**Forfall**: Jon Andreas Stenfjell.

**Nordli fjellstyre:** Arnodd Lillemark, Kristine Moe Skille, Elin Gjertsås Emanuelsen, Frode Holand og Bernt Ivar Elvseth.

*Andre:*

Nils Vidar Bratlandsmo, daglig leder/fjelloppsyn.

Tord Åberg, rådgiver/fjelloppsyn

Leo Lyngstad, sekretær/fjelloppsyn

Arnodd Lillemark ledet styremøtet.

|  |  |
| --- | --- |
| **Sak nr. L11-21** | Jaktbegrensninger på småvilt jaktsesongen 2021/22 |
|  | Styrets behandling Forslag til vedtak ble enstemmig godkjent. Vedtak **A.** Fjellstyrene i Lierne fastsetter følgende mål for jaktuttaket av liryper for sesongen 2021/2022:   * Det totale jaktuttaket av liryper i statsallmenningene i Lierne bør ikke overstige 20 % av taksert høstbestand i august, dvs. at det kan maksimalt skytes og fanges 5.700 liryper. * For alle andre småviltarter bør jaktuttaket holdes på omtrent samme nivå som de siste 15 år.   **B.** Fjellstyrene i Lierne vedtar følgende dagskvoter (bag-limit) for statsallmenningene i Lierne far jaktsesongen 2020/21:  *Jaktfeltene Lifjellet, Kviltjønna, Guslia-Fossdalen-Lakavatnet, Blåfjella og Langlia-Finnhuslia:*   * Det kan felles inntil 6 ryper (lirype og/eller fjellrype) pr. jeger pr. dag. * ***Jegere som har meldt inn og fått godkjent fangst på jaktilierne.no jaktåret 2020/21*** kan felle inntil 7 ryper (lirype og/eller fjellrype) pr. jeger pr. dag. * Det kan felles maksimalt 2 skogsfugl pr. jeger pr. dag. * ***Jegere som har meldt inn og fått godkjent fangst på jaktilierne.no jaktåret 2020/21*** kan felle inntil 3 skogsfugl pr. jeger pr. dag.   *Jaktfeltene på Muru og Arvaslia-Tjønndalen:*   * Det kan felles inntil 5 ryper (lirype og/eller fjellrype) pr. jeger pr. dag. * ***Jegere som har meldt inn og fått godkjent fangst på jaktilierne.no jaktåret 2020/21*** kan felle inntil 6 ryper (lirype og/eller fjellrype) pr. jeger pr. dag. * Det kan felles maksimalt 2 skogsfugl pr. jeger pr. dag. * ***Jegere som har meldt inn og fått godkjent fangst på jaktilierne.no jaktåret 2020/21*** kan felle inntil 3 skogsfugl pr. jeger pr. dag.   *Jaktfeltene på Kaldvikhøgda, Storhåmmårhøgda og Fiskløyselva:*   * Det kan felles maksimalt 2 skogsfugl pr. jeger pr. dag. * ***Jegere som har meldt inn og fått godkjent fangst på jaktilierne.no jaktåret 2020/21*** kan felle inntil 3 skogsfugl pr. jeger pr. dag.   **C.** I områder med høyt jaktpress innføres begrensinger i hvor mange jegere som slipper til pr. dag.  **E.** Snarefangst. Alle jaktfelt unntatt Lifjellet jaktfelt: 50 ryper (lirype og/eller fjellrype) pr. jeger pr. sesong. I Lifjellet jaktfelt er snarefangst ikke tillatt.  **F.** Fjellstyrene i Lierne vil i slutten av oktober evaluere jaktuttaket i september og oktober og eventuelt fastsette nye jaktreguleringer fra ca. 1. november.  ***Begrunnelse:***  Vedtaket bidrar til bærekraftig høsting av småvilt i statsallmenningene i Lierne. Tiltakene er også i tråd med vedtatte *Forvaltningsplan for lirype i statsallmenningene i Lierne*. Kravene i naturmangfoldlovens §§ 8–12 vurderes oppfylt. |
| **Sak nr.**  **L12-21** | Hjortejakt på statsallmenningene i Lierne |
|  | Styrets behandling Forslag til vedtak ble enstemmig godkjent. Vedtak Fjellstyrene i Lierne vedtar å tilby jakt på hjort til jegere/jaktlag som allerede har 4-årskontrakter for elgjakt og/eller kjøper dagskort for elgjakt. Hjortejakta skal foregå etter samme prinsipper som gaupejakta, hvor alle jaktfeltene/jaktlag jakter på en felles kvote (fjellstyrets kvote). Dvs. at «førstemann til mølla»-prinsippet gjelder og at all jakt på hjort i valdet stanses umiddelbart når fjellstyrets kvote er fylt.   Det vedtas å bruke samme prisliste som de andre fjellstyrene nord i Trøndelag bruker, jfr vedlagt prisliste, og at kontraktbestemmelsene for elgjakt gjøres gjeldende også for hjortejakt.  ***Begrunnelse:***  Vedtaket bidrar til bærekraftig høsting av hjortevilt i statsallmenningene i Lierne. |

**Lierne den 03.09.2021.**

Nils Vidar Bratlandsmo

Daglig leder/fjelloppsyn.

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Grete Bruce, styreleder Sørli fjellstyre Arnodd Lillemark, styreleder i Nordli fjellstyre og fjellstyrene i Lierne SA.